

Εργασίες για τα Χριστούγεννα

**Αγαπημένα μου παιδιά, φέτος στις γιορτές , έχετε πολλή δουλειά :**

* Να λέτε κάθε μέρα «***Σ’ αγαπάω»*** στους γονείς σας και σε ανθρώπους που θέλετε πολύ
* Να ακούτε τα σ’ αγαπώ των άλλων και να τους κοιτάτε στα μάτια
* Να κάνετε ***αγκαλιές,*** *κυρίως αυτούς που έχουν ξεχάσει*
* Να δείτε αγαπημένες σας ***ταινίες*** πάλι και πάλι
* Να κοιμηθείτε πολύ, το σώμα το ζητάει
* Να φτιάξετε ***γλυκά*** και να γλυκάνετε τους άλλους με τα λόγια σας
* Να διαβάσετε ***παραμύθια*** και ιστορίες και να τα διηγηθείτε σε κάποιον που έχει ανάγκη λίγο μαγεία στη μέρα του
* Να βοηθάτε στις δουλειές του σπιτιού για να έχετε περισσότερο ελεύθερο

χρόνο όλοι μαζί

* Να παίξετε με τα καλύτερα σας ***παιχνίδια*** και με τα πιο σούπερ επιτραπέζια
* Να ακούσετε χριστουγεννιάτικες ***μουσικές***
* Να πείτε τα ***κάλαντα*** και να ευχηθείτε υγεία και ειρήνη στους ανθρώπους
* Να ζωγραφίσετε και να χαρίσετε τις ***ζωγραφιές*** σας σε όσους δε

ζωγραφίζουν ποτέ

* Να στολίσετε το δωμάτιό σας, το σπίτι σας, τη διάθεσή σας
* Να πάτε σινεμά ή θέατρο ή βόλτες με την οικογένειά σας ή να απολαύσετε

τον καναπέ σας **ΜΑΖΙ**

* Να πετύχετε το ***φλουρί*** και η τύχη του να σας συνοδεύει όλη τη νέα χρονιά
* Να ***ονειρευτείτε με τα μάτια κλειστά***
* Να ***γελάσετε με τα μάτια ανοιχτά***
*  Να έχετε ***καλοσύνη***

Καλά Χριστούγεννα !!!!!!